CAMBRIDGE มหาวิทยาลัยที่สร้าง บุคคลสำคัญของโลก
กฎแรงโน้มถ่วงของ นิวตัน ทฤษฎีวิวัฒนาการของ ชาลส์ ดาร์วิน จอห์น ฮาร์วาร์ด ผู้ก่อตั้งมหาวิทยาลัย Harvard รู้ไหมว่าบุคคลสำคัญเหล่านี้เรียนจบจากมหาวิทยาลัย Cambridge  ถ้าพูดถึงมหาวิทยาลัยชื่อดังของอังกฤษ นอกจาก Oxford ก็คงต้องมี Cambridge รวมอยู่ด้วย แล้ว Cambridge มีอะไรดีบ้าง ลงทุนแมนจะเล่าให้ฟัง
3 ก.ย. 2562

CAMBRIDGE มหาวิทยาลัยที่สร้าง บุคคลสำคัญของโลก / โดย ลงทุนแมน
กฎแรงโน้มถ่วงของ นิวตัน
ทฤษฎีวิวัฒนาการของ ชาลส์ ดาร์วิน
จอห์น ฮาร์วาร์ด ผู้ก่อตั้งมหาวิทยาลัย Harvard
รู้ไหมว่าบุคคลสำคัญเหล่านี้เรียนจบจากมหาวิทยาลัย Cambridge
ถ้าพูดถึงมหาวิทยาลัยชื่อดังของอังกฤษ
นอกจาก Oxford ก็คงต้องมี Cambridge รวมอยู่ด้วย
แล้ว Cambridge มีอะไรดีบ้าง
ลงทุนแมนจะเล่าให้ฟัง
รู้หรือไม่ว่า มหาวิทยาลัย Cambridge เกิดขึ้นมาจากความขัดแย้งระหว่างกลุ่มอาจารย์ นักศึกษา และชาวเมือง Oxford ในปี ค.ศ. 1209
ทำให้กลุ่มอาจารย์และนักศึกษากลุ่มนี้ ได้เดินทางออกจากเมือง Oxford มาถึงเมือง Cambridge และก่อตั้งมหาวิทยาลัย Cambridge ขึ้นในปีดังกล่าว
นับจนถึงปัจจุบัน มหาวิทยาลัย Cambridge มีอายุกว่า 810 ปี ทำให้ที่นี่เป็นมหาวิทยาลัยที่อายุเก่าแก่มากที่สุดเป็นลำดับที่ 5 ของโลก
Cambridge มักได้รับการจัดลำดับเป็นมหาวิทยาลัยชั้นนำของโลกเสมอๆ ทำให้ทุกปีจะมีผู้สมัครเข้ามาเรียนจำนวนมาก
ปี 2016 จำนวนผู้สมัครเรียนที่ Cambridge 16,795 คน จำนวนผู้มีสิทธิเรียน 3,440 คน
ปี 2017 จำนวนผู้สมัครเรียนที่ Cambridge 17,235 คน จำนวนผู้มีสิทธิเรียน 3,480 คน
ค่าเทอมต่อปีที่ Cambridge เริ่มต้นตั้งแต่ 450,000 - 2,440,000 บาท ขึ้นอยู่กับคณะที่เรียน และสัญชาติของผู้เรียน โดยนักศึกษาในสหภาพยุโรปจะมีค่าเทอมถูกกว่านักศึกษาที่ไม่ได้มาจากสหภาพยุโรป
ขณะที่โดยเฉลี่ยแล้ว นักศึกษาจบใหม่จาก Cambridge มีรายได้อยู่ในช่วง 1,10,000 - 1,430,000 บาทต่อปี
แล้วมหาวิทยาลัย Cambridge มีรายได้เท่าไร
ปี 2016/2017 รายได้ 69,200 ล้านบาท กำไร 18,200 ล้านบาท
ปี 2017/2018 รายได้ 72,700 ล้านบาท กำไร 14,400 ล้านบาท
ปัจจุบัน มหาวิทยาลัย Cambridge เปิดการเรียนการสอนทั้งหมด 6 คณะ ประกอบด้วย
คณะศิลปศาสตร์และมนุษยศาสตร์
คณะมนุษยศาสตร์และสังคมศาสตร์
คณะวิทยาศาสตร์ชีวภาพ
คณะวิทยาศาสตร์กายภาพ
คณะแพทยศาสตร์
คณะเทคโนโลยี
Cambridge เป็นมหาวิทยาลัยที่มีผู้ได้รับรางวัลโนเบลถึง 117 ครั้ง มากที่สุดเป็นลำดับที่ 2 ของโลกรองจากมหาวิทยาลัย Harvard
แล้วศิษย์เก่าที่จบจาก Cambridge มีใครบ้าง?
1. ชาลส์ ดาร์วิน นักชีววิทยาชื่อดังของโลก ผู้เสนอหลักการพื้นฐานของกลไกการคัดเลือกโดยธรรมชาติ
2. สตีเฟน ฮอว์กิง นักฟิสิกส์ทฤษฎีชื่อดังของโลก
3. เซอร์ไอแซก นิวตัน ผู้คิดค้นกฎของแรงโน้มถ่วง
4. จอห์น ฮาร์วาร์ด ผู้ก่อตั้งมหาวิทยาลัย Harvard
5. จอห์น เมย์นาร์ด เคนส์ นักเศรษฐศาสตร์ ผู้เสนอทฤษฎีเกี่ยวกับเศรษฐศาสตร์สมัยใหม่
ปิดท้ายด้วยข้อมูลที่น่าสนใจ
รู้ไหมว่า Cambridge ยังเก่งเรื่องบริหารเงินกองทุนของมหาวิทยาลัยอีกด้วย
ในปี 2017/2018 Cambridge มีมูลค่ากองทุนเงินสะสม 118,140 ล้านบาท
โดยเงินกองทุนดังกล่าวถูกนำไปลงทุนในหลายสินทรัพย์ ทั้งหุ้น ตราสารหนี้ และอสังหาริมทรัพย์ เป็นต้น
ปี 2018 Cambridge มีกำไรจากการลงทุนมากกว่า 8,100 ล้านบาท
โดยในช่วง 5 ปีที่ผ่านมา กองทุนนี้มีผลตอบแทนเฉลี่ยต่อปีเท่ากับ 11.6% มากกว่าผลตอบแทนเฉลี่ยต่อปีของดัชนี FTSE 100 ซึ่งเป็นดัชนีในตลาดหลักทรัพย์ลอนดอนที่ทำได้เพียง 3.9% เท่านั้นเอง..
----------------------
Blockdit แอปที่เป็นเหมือน คลังความรู้ขนาดใหญ่ อ่านฟรี 
โหลดเลย 
----------------------
References
-
-
-
-
-
 
-
 
-